Αθήνα, 16/6/2025

**Δελτίο Τύπου**

**Ολοκληρώθηκε η δράση**

**Συμβουλευτικής Υποστήριξης, Κατάρτισης, Πιστοποίησης, και Προώθησης στην Απασχόληση Ανέργων Νέων 25-29 ετών στον κλάδο Τεχνολογιών, Πληροφορικής και Επικοινωνιών** **από τον Σύνδεσμο Επιχειρήσεων Πληροφορικής και Επικοινωνιών Ελλάδας - ΣΕΠΕ**

Ο Σύνδεσμος Επιχειρήσεων Πληροφορικής Ελλάδας (ΣΕΠΕ) ανακοίνωσε την ολοκλήρωση της δράσης ***“Συμβουλευτική Υποστήριξη, Κατάρτιση, Πιστοποίηση, και Προώθηση στην Απασχόληση Ανέργων Νέων 25-29 ετών στον κλάδο Τεχνολογιών, Πληροφορικής και Επικοινωνιών”***. Το πρόγραμμα υλοποιήθηκε από τον ΣΕΠΕ με συγχρηματοδότηση από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) και την Πρωτοβουλία για την Απασχόληση των Νέων (ΠΑΝ), μέσω του Επιχειρησιακού Προγράμματος "Ανθρώπινο Δυναμικό και Κοινωνική Συνοχή" της Προγραμματικής Περιόδου 2021-2027.

Στόχος της δράσης ήταν η **παροχή μιας δέσμης συνεκτικών ενεργειών Συμβουλευτικής Υποστήριξης, Κατάρτισης και Πιστοποίησης σε** **1.600 ανέργους**, ηλικίας 25-29 ετών, εγγεγραμμένους στον ΔΥΠΑ, αποφοίτους ΑΕΙ/ ΤΕΙ από τμήματα Τεχνολογιών Πληροφορικής και Επικοινωνιών ή αποφοίτους ΙΕΚ/ ΕΠΑΣ/ ΕΠΑΛ σε ειδικότητες Τεχνολογιών Πληροφορικής και Επικοινωνιών, από όλες τις Περιφέρειες της χώρας. **Οι 527 δηλώσεις συμμετοχής, επιβεβαιώνουν πως ο κλάδος ψηφιακής τεχνολογίας, καταγράφει σχεδόν μηδενικά ποσοστά ανεργίας στη χώρα μας.**

**Η δράση ολοκληρώθηκε με την ένταξη 208 ωφελούμενων σε 11 τμήματα κατάρτισης** (Τεχνικός Η/Υ & Δικτύων, Διαχειριστής Δικτύων, Διαχειριστής Βάσεων Δεδομένων, Προγραμματιστής Βάσεων Δεδομένων, Τεχνικός Εφαρμογών Λογισμικού, Ειδικός Σχεδιασμού Ιστοσελίδων και Εφαρμογών, Τεχνικός Ασφαλείας Συστημάτων Πληροφορικής, Ειδικός συστημάτων ηλεκτρονικού εμπορίου e-commerce, Αναλυτής Συστημάτων Πληροφορικής (ICT Analyst),Διαχειριστής Συστημάτων Πληροφορικής, Προγραμματιστής Ανοιχτού Λογισμικού)**. Κάθε ωφελούμενος συμμετείχε σε 6 ατομικές συνεδρίες που υλοποιήθηκαν σε 2 φάσεις (Θεωρητική Κατάρτιση και Πρακτική Άσκηση) με την εφαρμογή νέων και καινοτόμων μεθόδων για την προσωπική ανάπτυξη, την επαγγελματική ανέλιξη και την αύξηση της απασχολησιμότητας τους στην ελληνική αγορά εργασίας, στο δυναμικό κλάδο Τεχνολογιών Πληροφορικής και Επικοινωνιών, καθώς και σε άλλους κλάδους της οικονομίας.**

**Συνολικά, η πλειοψηφία των τεσσάρων πληθυσμιακών ομάδων που συμμετείχαν στην αξιολόγηση της δράσης - Ωφελούμενοι, Σύμβουλοι, Εκπαιδευτές, και Επιχειρήσεις- αποτύπωσαν, μέσω των απαντήσεων τους, τον ιδιαίτερα θετικό αντίκτυπο του έργου.** Παρά την αριθμητική απόκλιση από τον αριθμό των ωφελούμενων, που ήταν ο πρωταρχικός στόχος του έργου, αξίζει να τονιστεί, ότι για το σκέλος του έργου που πραγματοποιήθηκε επιτυχώς, τα αποτελέσματα των ερωτηματολογίων **δείχνουν μια εξαιρετικά θετική εικόνα τόσο ως προς την καλλιέργεια ψηφιακών δεξιοτήτων και την ανάπτυξη γνώσεων σε ειδικότητες του κλάδου Τεχνολογιών Πληροφορικής και Επικοινωνιών, όσο και ως προς την ενίσχυση των ικανοτήτων και δυνατοτήτων ανέργων νέων στις τεχνολογίες πληροφορικής και επικοινωνιών. Επιπλέον, τόσο η ενέργεια της συμβουλευτικής όσο και της κατάρτισης και πιστοποίησης είχε ιδιαίτερα θετική επίπτωση στην εξοικείωση των ωφελούμενων με το σύγχρονο μεταβαλλόμενο εργασιακό περιβάλλον, την ανάγκη της εξέλιξης και της ευελιξίας αλλά και την αξιοποίηση των δυνατοτήτων της ψηφιακής οικονομίας.**

**Παράλληλα στο πλαίσιο του έργου οι ωφελούμενοι είχαν τη δυνατότητα να συμμετάσχουν σε εξετάσεις και να λάβουν Πιστοποίηση από την TUV HELLAS, φορέα που είναι διαπιστευμένος από το Εθνικό σύστημα Διαπίστευσης (ΕΣΥΔ) σύμφωνα με το Πρότυπο ISO/IEC 17024, να χορηγεί πιστοποιητικά.**

**Πιο συγκεκριμένα οι 174 ωφελούμενοι που ολοκλήρωσαν τις ενέργειες κατάρτισης απάντησαν σε πολύ υψηλά ποσοστά πως βοηθήθηκαν πολύ σε όλα τα πεδία που ερωτήθηκαν αναφορικά με τη Συμβουλευτική Διαδικασία, το Πρόγραμμα Κατάρτισης και την Πρακτική Άσκηση, δηλώνοντας παράλληλα πολύ ικανοποιημένοι και από την απόδοση των εκπαιδευτών.** Στο ίδιο πλαίσιο, η αξιολόγηση ήταν πολύ θετική στο σύνολο της και από τις επιχειρήσεις που φιλοξένησαν τους ωφελούμενους.

Αξίζει να σημειωθεί ότι στο τελευταίο σκέλος των ερωτήσεων των ερωτηματολογίων που συμπλήρωσαν οι ωφελούμενοι **σχετικά με στην πιστοποίηση,** από τους 75 που την έλαβαν, **88% απάντησαν θετικά και μόλις 12% αρνητικά. Όσον αφορά στην άποψη των ωφελούμενων για τη σημασία της προϊοντικής πιστοποίησης στα επαγγέλματα ΤΠΕ, η συντριπτική πλειοψηφία - 90% - απάντησε θετικά για το συγκεκριμένο ζήτημα.**

**Από την πλευρά της η Πρόεδρος του ΔΣ του ΣΕΠΕ, κυρία Γιώτα Παπαρίδου, σημείωσε**: *«Ο ΣΕΠΕ στηρίζει τους άνεργους νέους και με την υλοποίηση της Πράξης, τους δίνει τη δυνατότητα να εναρμονιστούν με τις τρέχουσες τάσεις της αγοράς και τις υψηλές απαιτήσεις, ώστε να μπορέσουν να ενταχθούν ομαλά στο σύγχρονο εργασιακό περιβάλλον. Είναι επίσης ξεκάθαρο πως μιλάμε για έναν κλάδο με αρνητική ανεργία, κάτι που επιβεβαιώθηκε και από την εξαιρετικά χαμηλή συμμετοχή και τις αιτήσεις στο πρόγραμμα. Σε μια οικονομία συνεχώς μεταβαλλόμενη, ο ΣΕΠΕ και ο τομέας ψηφιακής τεχνολογίας παρέχει στους νέους ευκαιρίες και εφόδια για την ανάπτυξη των ψηφιακών τους δεξιοτήτων και τη διεκδίκηση μια θέσης στις επιχειρήσεις του κλάδου Τεχνολογιών Πληροφορικής και Επικοινωνιών με ιδιαίτερα θετικές προοπτικές και απολαβές».*

Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) και την Πρωτοβουλία για την Απασχόληση των Νέων (ΠΑΝ), μέσω του Επιχειρησιακού Προγράμματος "Ανθρώπινο Δυναμικό και Κοινωνική Συνοχή" της Προγραμματικής Περιόδου 2021-2027.

###

[Σχετικά με τον ΣΕΠΕ](http://www.sepe.gr)

Ο Σύνδεσμος Επιχειρήσεων Πληροφορικής & Επικοινωνιών Ελλάδας ιδρύθηκε το Φεβρουάριο του 1995. Ο ΣΕΠΕ, ως θεσμικός συνομιλητής και εταίρος της πολιτείας, παρέχει έγκυρη και υπεύθυνη γνωμοδότηση για τη βέλτιστη αξιοποίηση της χρήσης των Τεχνολογιών Πληροφορικής και Επικοινωνιών, με στόχο την ανάπτυξη της ελληνικής κοινωνίας και οικονομίας.

Τα μέλη του ΣΕΠΕ είναι επιχειρήσεις του κλάδου Ψηφιακής Τεχνολογίας απ’ όλη την Ελλάδα, οι οποίες παρέχουν εργασία σε περισσότερους από 100.000 εργαζομένους και εκπροσωπούν περίπου το 95% του συνολικού κύκλου εργασιών της εγχώριας αγοράς, ποσοστό το οποίο αντιστοιχεί περίπου στο 8% του ΑΕΠ.

Ο ΣΕΠΕ είναι μέλος του Ευρωπαϊκού Συνδέσμου Βιομηχανίας Ψηφιακής Τεχνολογίας (DIGITALEUROPE) και του Παγκοσμίου Συνδέσμου Υπηρεσιών Καινοτομίας και Τεχνολογίας (WITSA).